《夜坐偶成》
宋代·林希逸

涉世才深误转深，鬓毛赢得雪霜侵。人多痴到未来劫，禅要空霜见在心。

昼暖枕书高鼾睡，夜长樽酒纵狂吟。花开花落春何意，潮去潮来古即今。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。